สวัสดีค่ะ เดือนที่แล้ว ประจำเดือนดิฉัน มาวันที่ 25 พ.ค. และได้มีเพศสัมพันธ์กับสามี วันที่ 1 มิ.ย. โดยไม่ได้ป้องกัน จนมาถึงวันที่ 20 มีเลือดสีน้ำตาลเข้มเกือบดำ ออกมาแบบกระปริดประปรอย 3 วัน และหายไป บวกกับมีอาการปวดเอวปวดหลังร่วมด้วย เมื่อเช้าได้ทำการตรวจท้องแล้วแต่ไม่พบ 2 ขีดค่ะ อาการอย่างนี้บ่งบอกถึงโรคอะไรรึเปล่าคะ เลือดที่มาแบบนี้ถือว่าเป็นประจำเดือนมั้ยคะ
สวัสดีค่ะ หากประจำเดือนมาวันที่ 25 พ.ค. และมีเพศสัมพันธ์ในวันที่ 1 มิ.ย. เท่ากับมีเพศสัมพันธ์ในวันที่ 8 นับตั้งแต่มีประจำเดือน ซึ่งเลยระยะปลอดภัยไปแล้ว 1 วัน โอกาสที่จะตั้งครรภ์อาจมีได้ แต่ยังถือว่าน้อยอยู่ส่วนเลือดสีน้ำตาลเข้มที่ออกมาในวันที่ 20 มิ.ย. หรือมีระยะห่างจากวันที่ 25 พ.ค. เท่ากับ 26 วัน ซึ่งถือเป็นระยะห่างระหว่างรอบเดือนที่ปกติได้ ดังนั้นหากเลือดออกนาน 3 วันดังกล่าว ก็น่าจะเป็นประจำเดือนได้ ซึ่งการที่เลือดมีสีน้ำตาลเข้มแสดงว่าเลือดมีน้อย เลือดจึงไหลออกจากมดลูกช้า ทำให้เลือดสัมผัสกับอากาศนาน เลือดจึงกลายเป็นสีน้ำตาลได้ การที่มีเลือดประจำเดือนน้อย อาจเกิดได้จากหลายสาเหตุ เช่น มีความเครียด ทำงานหนัก มีน้ำหนักลด มีภาวะโลหิตจาง เป็นต้นนอกจากนี้หากได้ตรวจหากการตั้งครรภ์ แล้วพบขึ้นเพียง 1 ขีด ก็ไม่น่ามีการตั้งครรภ์เกิดขึ้นค่ะ